Не убивайте паяк - носи късмет и други поверия - Новите родители
Не убивайте паяк - носи късмет и други поверия
Какво означава, ако сънувате осемкракото животно
Казват, че да се убиват паяците вкъщи, може да доведе до неприятности, защото осемкракото животно носи късмет. Но откъде идва това поверие, кой го е помислил?
Една легенда разказва как някога пророкът Мохамед се е криел от враговете в гората. Те го преследвали и тъкмо се канели да го настигнат, когато той успял да се скрие от преследвачите си в дълбока тъмна пещера. Хората, които минавали, дори не помислили да влязат в пещерата, защото знаели, че там живеят паяци и е малко вероятно човек да се скрие в такова убежище.
Така или иначе, паяците спасили живота на пророка и оттогава се смята, че не бива да бъдат убивани. Ако оставим настрана всички догми и легенди, унищожаването на тези малки и беззащитни същества е просто глупаво. Има дори теория, че колкото по-малък е убитият паяк, толкова по-сериозни ще бъдат последствията за този, който го е унищожил.
Друга, древногръцка легенда, за която пише Овидий в своите "Метаморфози", гласи че девойката Арахна, дъщеря на лидийски цар, казала на богинята на мъдростта, но и на занаятите - Атина, че умее да тъче по-добре от нея. Богинята се явила на момичето, предрешена като старица, и се опитала да го разубеди и да го откаже от облога, но Арахна не склонила и била наказана от за своята арогантност от Атина, която я превърнала в паяк (клас паякообразни е известен като Arachnida, по името на Арахна).
Така, според митологията, на света се появили тези животни.
Какво означава да сънуваме паяци
- Ако ви се присъни паяк, това е предупреждение да бъдете внимателни към работата си, да бъдете активни, за да постигнете успех;
- Ако сънувате паяк, който тъче мрежата си, това предвещава мир и щастие в дома;
- Ако сънувате, че убивате паяк, това вещае кавга между съпрузите;
- Ако сънувате, че ви ухапва паяк, очаквайте предателство - вашата професионална дейност е застрашена;
- Ако сънувате много паяци, висящи в мрежа, това е благоприятен сън, говори за благоприятни обстоятелства, късмет, здраве, подкрепа от приятели.
- Ако в съня си се сблъскате с паяжина и огромен паяк в нея - това означава, че ще имате късмет, въпреки всички привидни опасности.
Гледайте снимки на паяк, за да се излекувате от фобията
Шведски учени с нов подход към обсебващия страх
Да поговорим, Преди да се родя, От 7 до 10, От 11 до 14, 14+